Însă, peste toate, va pluti o vagă emoție, băltită prin oala cu sarmale și paharele cu vin, că aparținem unei comunități care, de-a lungul mileniilor, și-a conturat o identitate națională fermă și un destin istoric aparte, în ciuda dispunerii geografice nefavorabile care, nu-i așa, ne-a plasat la „confluența intereselor marilor imperii”, iar pentru cîteva ore, cel puțin, românul, hrănit cu optimismul și exultarea specifice acestei zile, va avea impresia că ideea de dreptate, moralitate și echitate socială va triumfa în țara lui și că ea se va preschimba într-o fortăreață a minții și spiritului românesc.